สาธารณรัฐเชโกสโลวักที่ 1

สาธารณรัฐเชโกสโลวักที่หนึ่ง (, ), บางครั้งรู้จักกันในภาษาปากว่า สาธารณรัฐที่หนึ่ง (, สโลวัก: Prvá republika) เป็นรัฐเชโกสโลวาเกียแห่งแรก ดำรงอยู่ระหว่าง ค.ศ. 1918 ถึง ค.ศ. 1938 โดยเป็นการรวมสหภาพกันระหว่างชาติพันธุ์ชาวเช็กและชาวสโลวัก โดยทั่วไปประเทศมักถูกเรียกว่า เชโกสโลวาเกีย (เช็กและ) ซึ่งเป็นการประสมคำระหว่าง เช็ก และ สโลวาเกีย ที่ต่อมาจะกลายเป็นชื่อที่ใช้กันอย่างแพร่หลายที่สุดสำหรับรัฐสืบทอดต่อมา สาธารณรัฐครอบคลุมดินแดนที่เคยเป็นส่วนหนึ่งของอดีตจักรวรรดิออสเตรีย-ฮังการี ทั้งในส่วนของออสเตรีย (โบฮีเมีย มอเรเวีย และส่วนเล็ก ๆ ของไซลีเชีย) และฮังการี (พื้นที่ส่วนใหญ่ของอัปเปอร์ฮังการีและคาร์เพเทียรูเทเนีย)

ภายหลัง ค.ศ. 1933 เชโกสโลวาเกียกลายเป็นประเทศเดียวที่ยังคงปกครองด้วยระบอบประชาธิปไตยโดยพฤตินัยในยุโรปกลาง ในฐานะสาธารณรัฐระบบรัฐสภา ต่อมาด้วยแรงกดดันจากชนกลุ่มน้อยเยอรมันในซูเดเทินลันท์ที่ได้รับการสนับสนุนจากประเทศเพื่อนบ้านอย่างเยอรมนี ทำให้เชโกสโลวาเกียถูกบังคับให้ยกภูมิภาคซูเดเทินลันท์แก่เยอรมนีเมื่อวันที่ 1 ตุลาคม ค.ศ. 1938 ซึ่งเป็นส่วนหนึ่งของความตกลงมิวนิก นอกจากนี้ยังยกดินแดนทางตอนใต้ของสโลวาเกียและคาร์เพเทียรูทีเนียแก่ฮังการี และภูมิภาคซาออลแชในไซลีเชียแก่โปแลนด์ด้วย ซึ่งถือเป็นการยุติลงของสาธารณรัฐเชโกสโลวักที่หนึ่ง และถูกแทนที่โดยสาธารณรัฐเชโกสโลวักที่ 2 ที่ดำรงอยู่เพียงครึ่งปีก่อนที่เยอรมนีจะยึดครองเชโกสโลวาเกียส่วนที่เหลือในเดือนมีนาคม ค.ศ. 1939


 อ้างอิง 

 บรรณานุกรม 

 Kárník, Zdeněk: Malé dějiny československé (1867–1939), Dokořán (2008), Praha,  
 Olivová, Věra: Dějiny první republiky, Karolinum Press (2000), Praha,  
 Peroutka, Ferdinand: Budování státu I.-IV., Academia (2003), Praha,  
 Gen. František Moravec: Špión jemuž nevěřili  
 Axworthy, Mark W.A. Axis Slovakia—Hitler's Slavic Wedge, 1938–1945, Bayside, N.Y. : Axis Europa Books, 2002, 

หมวดหมู่:ประเทศเชโกสโลวาเกีย
หมวดหมู่:รัฐสิ้นสภาพในประเทศเช็กเกีย
หมวดหมู่:รัฐสิ้นสภาพในประเทศสโลวาเกีย
หมวดหมู่:รัฐสิ้นสภาพในทวีปยุโรป
หมวดหมู่:อดีตสาธารณรัฐ